Na temelju odredbi Statuta INSULE – županijske specijalne bolnice za psihijatriju i rehabilitaciju, i Pravilnika o mjerilima za prijem specijalizanata (NN 83/15), kao i odobrenog Plana specijalizacija Ministarstva zdravstva, Klasa: 131-01/21-01/142, Ur.broj: 534-07-2-3/7-21-03 od 07.06.2021. god. objavljuje se

**NATJEČAJ**

**za prijem djelatnika radi obavljanja specijalizacije iz psihijatrije – 1 izvršitelj**

Uvjeti:

* zdravstveni radnik sa završenim integriranim preddiplomskim i diplomskim studijem zdravstvenog usmjerenja, doktor medicine
* odobrenje za samostalni rad

Pristupnici su uz prijavu na natječaj (obvezno navesti adresu elektroničke pošte i broj telefona) obvezni priložiti sljedeće dokaze o ispunjavanju uvjeta natječaja:

* životopis
* domovnicu (dokaz o državljanstvu)
* diplomu o završenom studiju
* uvjerenje o položenom stručnom ispitu
* odobrenje za samostalan rad
* prijepis položenih ispita na fakultetu
* potvrdu o prosjeku ocjena tijekom studija te duljini trajanja studija
* presliku nagrada za vrijeme studija
* potvrdu o statusu poslijediplomskog doktorskog studija
* popis objavljenih radova i kopije radova
* presliku ugovora o radu ako je pristupnik radio u primarnoj zdravstvenoj zaštiti
* presliku ugovora o radu ako je pristupnik radio u bolničkoj zdravstvenoj zaštiti
* e-ispis radne knjižice izdan od HZMO-a, ne stariji od 30 dana

Pristupnici mogu cjelokupnu dokumentaciju dostaviti u preslici, a izvornike dokumenata obvezni su predočiti Povjerenstvu na razgovoru.

Bodovanje i razgovor obavlja se samo za one pristupnike koji podnesu potpunu dokumentaciju. Na natječaj se mogu javiti osobe oba spola.

Radni odnos se zasniva na neodređeno radno vrijeme, uz probni rok od 6 mjeseci.

Odabir kandidata/kandidatkinja izvršiti će se sukladno kriterijima utvrđenim Pravilnikom o mjerilima za prijem specijalizanata ( NN 83/15).

Pristupnici koji se pozivaju na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), a koji u trenutku podnošenja prijave ispunjavaju uvjete za ostvarivanje tog prava, dužni su uz prijavu na javni natječaj priložiti sve dokaze o ispunjavanju traženih uvjeta i sve dokaze za ostvarivanje prava prednosti pri zapošljavanju. Popis dokaza za ostvarivanje prava prednosti pri zapošljavanju nalaze se na internetskoj stranici Ministarstva hrvatskih branitelja.

Odluka o odabiru specijalizanata bit će objavljena na oglasnoj ploči, odnosno web stranici bolnice.

Nepotpune i nepravodobno dostavljene prijave neće se razmatrati, niti će podnositelji nepotpunih prijava biti pozvani na dopunu dokumentacije.

Natječaj će se objaviti u „Novom listu“, na web stranicama Ministarstva zdravstva i Županijske specijalne bolnice Insula.

Rok za dostavu prijava je 8 dana od dana objave natječaja u „Novom listu“.

Podnošenjem prijave na natječaj, pristupnici natječaja su izričito suglasni da Županijska specijalna bolnica Insula kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Bolnica pridržava pravo poništenja natječaja u cijelosti ili djelomično, bez obrazloženja.

Prijave se šalju na adresu: **Županijska specijalna bolnica Insula, Kampor 224, 51280 Rab, s naznakom „Natječaj za specijalizaciju“.**

O rezultatu izbora pristupnici na natječaj će biti obaviješteni u zakonskom roku.

 INSULA- županijska specijalna bolnica

 za psihijatriju i rehabilitaciju

18.08.2023.g.